Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 3. számú melléklet a 34/2008. (XII. 12.) OKM rendelethez
Paragraph Index: 1699

11. évfolyam Belépő tevékenységformák Ismeretszerzési és feldolgozási képességek Írott források értelmezése, feldolgozása, különböző szemléletű források gyűjtése, elemzése szöveggyűjteményekből. A történettudományi szakirodalomban való jártasság, tanulmányok, értekezések részleteinek ismerete, kritikus elemzése. A forrás szerzője szándékának, álláspontjának megállapítása, a forrás és saját ismeretek alapján történő indokolása. Annak felismerése, hogy a kortárs milyen információk birtokában dönthetett, milyen folyamatok maradhattak, s maradtak is rejtve előtte (gazdasági folyamatok, éghajlati változások stb.). Eltérő kortársi válaszok vizsgálata. Eltérő jellegű források (a vizsgált korszak írott és tárgyi emlékei, műalkotások, irodalmi művek, sajtó, film, kép stb.) elemzése, az egyes forráscsoportok forrásértékének összehasonlítása. A sajtó szerepe, az abban való tájékozódás, a sajtóműfajok megkülönböztetése. Különböző típusú források és saját ismeretek összevetésével egy témáról összefoglaló ismertetés írása. Adatsorok számítógépes rendezése és bemutatása grafikonokon, diagramokon és táblázatokon (pl. népességi adatok, termelési mutatók, fegyverkezés stb.). Karikatúrák vagy szimbolikus ábrázolások alapján a szerző álláspontjának bemutatása. Jegyzet készítése előadás alapján. Jegyzetek készítése előre megadott szakirodalmi részletek alapján. Részletesebb (15-20 cím) bibliográfiák készítése. Kifejezőképességek Az újkor jelentős személyiségeinek életútja, történelmi, erkölcsi tanulságok levonása. Az élethelyzetek értékelése történeti válaszutaknál és nehéz döntések idején. Az egyes személyek döntéseinek értékelése, a lehetséges alternatívák számbavétele. Érvekkel alátámasztott vélemények bemutatása az ellentmondásosan értékelhető eseményekről és személyekről. A történelmi korszakra vonatkozó szakkifejezések, fogalmak helyes használata. Történelmi fogalmak szabatos meghatározása, szinonimák felsorolása. Jártasság a feladatlapok kitöltésében; rövid és hosszú esszék írásában, tájékozottság a feladatlapok javítási elveiben és módszereiben. Történelmi kérdések megvitatása élőszóban, előre megadott kérdések képviselete a vitapartner érveinek fokozott figyelembevételével. A jegyzetek felhasználásával kiselőadások készítése. Értekezés, tanulmány, előadás készítése történeti témákról segédeszközök nélkül, vagy szakirodalom (könyvek, folyóiratok) felhasználásával az újkor témáiból meghatározott terjedelemben. Ábra készítése a tankönyv, a munkafüzet, a szakirodalom felhasználásával, az összefüggések és a lexikai adatok kapcsolatának bemutatásával. Egy téma bemutatása többféle módszer (élőszó, térkép, kép, filmrészlet, tárgyak, számítógép stb.) ötvözésével. Kiállításterv összeállítása az évfolyam tananyagának egy-egy körülhatárolt egységéről a reprodukciós anyag megjelölésével. Tematikus kiállítás megtekintése, a látottak elemző bemutatása. Az újkor tárgyi emlékeinek felismerése, értelmezése élőszóban vagy írásban. Tájékozódás időben A régi és az új világ folyamatos együttélésének fölismerése. Történelmi jelenségek változásainak hosszabb időn át történő végigkísérése. Az információ terjedésének térbeli és időbeli lehetőségei és korlátai a technikai vívmányok fejlődése tükrében. Egy ország vagy régió történelmének szabadon választott szempontból hosszabb időtávon való végigkísérése, bemutatása. A tanult történeti korszakok sokrétű (társadalomtörténeti, gazdaságtörténeti, művelődéstörténeti stb. szempontú) összehasonlítása. A változás a történelemben: konkrét történelmi példák elemzése (ipari forradalom, városiasodás stb.), okok, összefüggések keresése. Történelmi folyamatok, korszakok ismerete, s az európai régiók (Nyugat-Európa, Közép-Európa, Kelet-Európa, centrum és periféria) megkülönböztetése, egymáshoz való viszonyuk átlátása, összehasonlítások megtétele. 2008/177. szám Fontosabb folyamatok vagy jelenségek időrendi viszonyainak felállítása. Az időben való jártasság bemutatása élőbeszédben, írásban és a térképen. Az egyetemes és a magyar kronológiák használata, ezek alapján megadott témakörök kronológiáinak elkészítése. Tájékozódás térben A térben és időben játszódó események közötti kapcsolat fölismerése, – a világ „beszűkülési folyamatának vizsgálata – időrendi táblázatok és térképek összehasonlítása alapján rajzok és térképek készítése. Tematikus történelmi térképek adatainak önálló összehasonlítása (pl. gazdasági fejlődés, népsűrűség, nemzetiségi összetétel változása), következtetések levonása. Történelmi régiók, államhatárok változásának indokolása. Történelmi jelenségek természeti feltételeinek, okainak megállapítása történelmi és földrajzi térképek alapján önállóan (pl. ásványkincsek, iparvidékek az ipari forradalom idején). Az év során tanultak topográfiai adatainak, folyamatainak, jelenségeinek megjelölése a mai viszonyokat tükröző térképeken. Vaktérképek készítése, s ezen az év folyamán tanultak névanyagának, valamint a térképen ábrázolható folyamatok, jelenségek bemutatása. Témakörök Tartalmak A felvilágosodás kora (1714–1789) Hatalmi viszonyok a XVIII. századi Európában (12 óra) Az angolszász kapitalizálódás, a polgári fejlődés és a mindennapi élet az újkori Angliában. Nagy-Britannia és a parlamentáris viszonyok. Az angol alkotmányos monarchia működése. A hatalmi viszonyok átrendeződése, az európai egyensúly a XVIII. században. A francia ancien regime ellentmondásai, reformtörekvései. A széttagolt Németország. Poroszország felemelkedése. Oroszország térnyerése (Nagy Péter, II. Katalin). A felvilágosult abszolutizmus. A Habsburg Birodalom. A szellem forradalma a XVII–XVIII. században: tudományos világkép és felvilágosodás. Az új világszemlélet kialakulása, az új természettudományok és társadalomtudományok kibontakozása. A felvilágosodás legjelentősebb gondolatai és főbb képviselői források alapján. A XVIII. századi életviszonyok. Magyarország a Habsburg Birodalom rendszerében (1711–1790) (8 óra) A szatmári béke következményei: Magyarország beillesztése a Habsburg Birodalomba. III. Károly reálpolitikája. Demográfiai változások, a nemzetiségi arányok alakulása. Gazdaság és társadalom a XVIII. században. Mária Terézia felvilágosult abszolutizmusa. II. József kísérlete az „egységállamra”. A rendi társadalom és a rendek ellenállása, az udvar és a rendek viszonya. Az állami oktatáspolitika főbb intézkedései. A felvilágosodás és a nemzeti ébredés. A polgári átalakulás kora (1776–1849) (10 óra) Az Amerikai Egyesült Államok kialakulása. Az Egyesült Államok alkotmánya. A francia polgári forradalom. Az Emberi és Polgári Jogok Nyilatkozata. A francia forradalom főbb irányzatai, valamint képviselőik társadalmi és politikai elképzeléseinek összehasonlítása. A jakobinus diktatúra. A thermidori konvent és a konzulátus időszaka. Európa Napóleon korában, a napóleoni háborúk fordulópontjai. A bécsi kongresszus. A Szent Szövetség Európája. A nagyhatalmi együttműködés céljai és rendszere a bécsi kongresszus nyomán. Forradalmi hullámok a XIX. század első felében. Az 1848-as forradalmak. 2008/177. szám A „klasszikus” ipari forradalom legjelentősebb területei és találmányai, az ipari forradalom teremtette ellentmondások. Az ipari forradalom hatásai az életkörülményekre és a környezetre. A modern társadalmak születése. Városi és vidéki élet. A XIX. század uralkodó eszméi források alapján.(liberalizmus, nacionalizmus, szocializmus, konzervativizmus). A legfontosabb állam- és alkotmányjogi fogalmak (alkotmány, parlament, képviseleti rendszer, szavazati jog, hatalommegosztás). A romantika. A polgárosodás kezdetei Magyarországon (1790–1847) (10 óra) A francia forradalom és a napóleoni háborúk hatása Magyarországon. A rendi országgyűlés és a megyerendszer működése. Az átalakuló társadalom rétegződése, nemesi, paraszti és városi életformák. Új elemek és elmaradottság a gazdaságban. A reformmozgalom kibontakozása, a polgárosodás fő kérdései. Reformországgyűléseink. Széchenyi István programja és gyakorlati tettei, Wesselényi Miklós, Deák Ferenc, Kossuth Lajos politikai programja, Eötvös József szerepe, tevékenysége. Politikai pártok létrejötte, az utolsó rendi országgyűlés. Falu és a város a reformkorban. A nemzeti megújulás, a nemzeti érzés megerősödése a magyarság és a nemzetiségiek körében. A reformkori művelődés, kultúra. Forradalom és szabadságharc Magyarországon (1848–49) (10 óra) A márciusi forradalom. Az áprilisi törvények. A Batthyány-kormány és az udvar viszonya. Az első népképviseleti országgyűlés. A forradalom nehézségei, a nemzetiségiek mozgalmai. A szabadságharc, a nemzeti önvédelem megszervezése és a tavaszi hadjárat. A Függetlenségi Nyilatkozat és a nemzetközi viszonyok. A német, az olasz és az ausztriai mozgalmak hatása a magyar szabadságharcra. A szabadságharc bukása. A Görgey-probléma. A nemzetállamok és az imperializmus kora (1848–1914) (25 óra) Gazdasági és társadalmi változások a fejlett országokban 1848 után. A második ipari forradalom alapvető vonásainak bemutatása, az ipari forradalom legfontosabb találmányai és felfedezői. A tudományos és technikai fejlődés hatása a környezetre és az életmódra, hatása a társadalomra és a gondolkodásra. III. Napóleon politikája. A krími háború, reformok Oroszországban, a lengyel felkelés. Az egységes Olaszország és Németország kialakulása, Németország nagyhatalommá válása. A porosz-francia háború és a párizsi kommün. Az amerikai polgárháború. Az Amerikai Egyesült Államok gazdasági és politikai nagyhatalommá válása. A szövetségi rendszerek kialakulásának okai az első világháború előtt. Hatalmi viszonyok, katonai-politikai szövetségek. A „keleti kérdés” és a balkáni konfliktusok okai. Az európai terjeszkedés és a gyarmatbirodalmak kialakulása, a brit, a francia és az orosz gyarmatbirodalom. Kína és a japán modernizáció. „Boldog békeidők”: a gazdasági, társadalmi és kulturális modernizáció felgyorsulása. Az állam új feladatai (oktatás, egészségügy, szociálpolitika). A munkásság politikai erővé szerveződése, az Internacionálék. A művelődés új keretei. 2008/177. szám A polgárosodás kibontakozása Magyarországon (1849–1914) (25 óra) Megtorlás, önkényuralom, neoabszolutizmus. A Bach-rendszer kiépülése. A passzív ellenállás. Az emigráció. A kiegyezés megszületésének okai, tartalma és értékelése. A kiegyezés alternatívái, a kiegyezéshez fűződő viták (dunai konföderációs terv, Kasszandra levél). A kibontakozó ipar, fejlődő mezőgazdaság, közlekedés. Gazdasági felzárkózás. A polgárosodó társadalom és sajátosságai, a torlódó társadalom. A polgári állam kiépülése Magyarországon (közigazgatás, egészségügy, iskolahálózat). Pártviszonyok a dualizmusban. Az életmód változásai, a környezet átalakításának következményei. Népességi és nemzetiségi viszonyok, a magyar nemzetiségi politika és a nemzetiségi törekvések. A romák. A zsidóság emancipációja. Asszimiláció és kivándorlás. A városiasodás és a főváros, Budapest világvárossá fejlődése. A dualizmus korának műveltsége. A magyar tudomány és művészet néhány kiemelkedő személyisége. A tömegkultúra néhány jelensége Magyarországon (divat, szórakozás, sport, sajtó). A politikai viszonyok és a kiegyezés rendszerének belső ellentmondásai. A dualizmus válsága. Mindennapi élet, életmódtörténet (5 óra) A modern városfejlődés; Budapest, Bécs, Prága fejlődési párhuzamai (kötelezően feldolgozandó téma). A nemzetiségi lét és kultúra fő kérdései az Osztrák-Magyar. Monarchiában (kötelezően feldolgozandó téma). Helytörténeti téma feldolgozása. A kereszténység és a felvilágosodás (4 óra) A tudományok kialakulása, a vallás és a tudományok viszonya a középkorban, a „hét szabad művészet”, tudományok a középkori egyetemeken, a természettudományos gondolkodás megszilárdulása a XVII. században, az egyes tudományágak eredményei a XVII-XVIII. században (fizika, kémia, biológia). A keresztény hit és a tudományok terjesztői: az apostoli és a szerzetesi mozgalmaktól a szabadkőműves páholyokig. Az egyéni vallásosság háttérbe szorulása. Laicizálódás és szekularizáció. A katolikus egyház és a polgárosodás. Egyházpolitikai küzdelmek politikai és eszmetörténeti jelentősége. Az egyház szerepváltása a közéletben és a magánéletben. Forradalmak és ideológiák (5 óra) A korai polgári forradalmak és a reformáció. A klasszikus polgári forradalmak és a felvilágosodás. Az 1848-as forradalmakat előkészítő ideológiák: liberalizmus, nacionalizmus. Forradalmat hirdető ideológiák: marxizmus, anarchizmus a XIX. században. Konzervativizmus. A politikai katolicizmus. Reformok és forradalom Magyarországon a XIX. században (4 óra) A reform és a forradalom fogalmi sajátosságai a célok és a módszerek figyelembevételével. A reformok köre és mozgatórugói Magyarországon a XIX. században. A reformok és hazánk Habsburg Birodalomba illesztésének közjogi, gazdasági és politikai problémái. 2008/177. szám A reformok színhelyei: a rendi országgyűlés és a vármegye felépítése, működése, szerepe a XVIII. század közepétől 1848-ig. A nemzeti eszme és a reformok Magyarországon a XVIII. század közepétől 1848-ig. A reformok és a hatalom, a forradalom és a hatalom viszonyrendszere. A reformok és a forradalom eredményeinek összehasonlítása. Gazdaság, gazdaságpolitika, anyagi kultúra a XIX. században (6 óra) Az ipari forradalmak fogalmi problémái, folyamatai, szakaszai A modern gyáripar kialakulása. A monopóliumok létrejötte és fajtái a XIX. század végén: tröszt, kartell, konszern, szindikátus. Harc az impériumokért, a neokolonializmus új formái. Az ipari forradalmak hatása a környezetre. Híres magyar tudósok és találmányok. Munkásideológiák a XIX. században (5 óra) Történelmi előzmények: állami törődés a szegényekkel, elesettekkel (ár- és bérmaximálások az ókori Athénban, a római prolesek problémái, a ciompi-mozgalom a középkorban, luddizmus stb). Ideológiai előzmények: Thomas Morus: Utópia, Campanella Napállama, Swift Gulliver utazásai, Voltaire Candide című művének Eldorádója. A XIX. századi munkásideológiák filozófiai háttere. A szocializmus, a marxizmus, szociáldemokrácia, keresztényszocializmus, revizionizmus, anarchizmus. A munkásmozgalmak fejlődése a XIX. században: géprombolások, chartista mozgalom, tradeunionok, sztrájkok, pártok létrejötte, Internacionálék Egyén, közösség, társadalom Magyarországon a XIX–XX. század fordulóján (4 óra) A dualizmus társadalmi rendszerének problémái, a torlódó társadalom ismérvei. Az antiszemitizmus társadalmi-politikai gyökerei, a cion mozgalom. A kivándorlás hullámai, az „amerikás magyarok” helyzete itthon és az USA-ban. A munkásság és a parasztság rétegződése. A dzsentri-lét jellemzői és megjelenésük a korabeli irodalomban Etnikum, nemzet, nemzetiség, kisebbség Magyarországon a XIX–XX. század fordulóján. (6 óra) Nemzetiségi viszonyok és problémák a századfordulón. Az 1868-as nemzetiségi törvény és a Lex Apponyi összehasonlítása. A Memorandum-per okai és következményei. Nemzetiségi feszültségek az első világháború előestéjén. Pártok és programok Magyarországon 1846–1914 között (6 óra) Politikai pártok és csoportok a történelemben (optimaták-néppárt, guelfek-ghibellinek, torykwhigek, jakobinusok-girondisták, republikánusok-demokraták). Politikai pártok a reformkorban: Konzervatív Párt, centristák, Ellenzéki Párt. Pártprogramok és ideológiák, pártok a politikai életben. Frakciók a pártban, pártfegyelem. A dualizmus pártviszonyai és programjaik, a pártok működése a parlamentben. A magyarországi pártfejlődés sajátosságai. A liberalizmus és a konzervativizmus hazai korlátai. A közjogi kérdés és a sajátos pártszerkezetek kapcsolata. A választójog és a választások alakulása Magyarországon, a választási rendszer a XX. század elején. 2008/177. szám Egyén a történelemben (5 óra) A felvilágosult abszolutizmus uralkodói, korszerű reformtörekvései. A felvilágosodás nagy alakjai és hatásuk. A francia forradalom politikai vezetői. Bonaparte Napóleon személyisége és jelentősége. Garibaldi egyénisége és szabadságharcos szerepe. Viktória és a viktoriánus Anglia. Bismarck és a német egység. Összefoglalás, ismétlés, rendszerezés (35 óra) A továbbhaladás feltételei A tanulók legyenek képesek a források és a tankönyvi szöveg kritikus elemzésére, a szakirodalmi szövegek megállapításainak értelmezésére, összefüggéseik felismerésére. Tudjanak bibliográfiákat készíteni az iskolai és közkönyvtárak felhasználásával kiselőadások, vitaindítók céljára. Tudjanak jól felépített, szabadon előadott feleletet tartani történelmi témákról. Tudjanak ábrákat, térképeket és egyéb ismert és új ismerethordozókat értelmezni élőszóban, rövid fölkészülés után. Tudjanak méréseket és becsléseket készíteni a térképen önállóan (lakosságszám, népsűrűség, gazdasági fejlettség). Tudják a térképen ábrázolt jelenségeket beépíteni szóbeli és írásbeli feladatok megoldásába. Tudjanak 8-10 oldalas értekező tanulmányt készíteni önállóan megadott témáról a szakirodalom és a korabeli források felhasználásával.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes